**Katharine Teresa Gun** (født **Harwood**, 1974) er en britisk oversetter som tidligere jobbet for Government Communications Headquarters (GCHQ), et britisk etterretningsbyrå. I 2003 lekket hun topphemmelig informasjon til pressen om USAs aktiviteter i oppløpet til invasjonen av Irak. Blant disse aktivitetene var National Security Agency’s (NSA) avlytting av diplomater fra land som skulle stemme over en FN-resolusjon om Irak-invasjonen.

Tidlig liv
----------

Gun ble født i Taiwan til britiske foreldre. Etter å ha tilbrakt barndommen i Taiwan der hun gikk på Morrison Academy, studerte Gun japansk og kinesisk ved Durham University i England. Hun fant det vanskelig å finne arbeid som lingvist, og sendte en søknad til GCHQ etter å ha sett en avisannonse for etterretningsbyrået. Gun hadde tidligere vært uvitende om GCHQ, og uttalte senere at «jeg visste ikke særlig mye om hva de gjorde…jeg gikk inn i det ganske blind. De fleste gjør det.»"

Lekkasjen
---------

Guns vanlige jobb i GCHQ i Cheltenham var å oversette mandarin til engelsk. Da hun var på jobb i GCHQ 31. januar 2003 leste Gun en e-post fra Frank Koza, stabssjef i avdelingen for «regionale mål» i det amerikanske etterretningsbyrået National Security Agency.

Kozas e-post ba om bistand i en hemmelig operasjon for å avlytte FN-kontorene til seks land: Angola, Bulgaria, Kamerun, Chile, Guinea og Pakistan. Disse var seks «svingstater» i FNs sikkerhetsråd som kunne avgjøre om FN godkjente invasjonen av Irak. Operasjonen skal angivelig ha krenket Wien-konvensjonen om diplomatisk samkvem, som regulerer globalt diplomati.

Gun ble oppbrakt over e-posten, og tok en utskrevet kopi av den med seg hjem. Etter å ha tenkt på e-posten i løpet av helgen, gav Gun den til en venn som var kjent med journalister. Gun hørte ikke mer om e-posten før søndag 2. mars, da hun så den gjengitt på forsiden av avisen *The Observer*. Mindre enn en uke etter publiseringen av avisartikkelen, onsdag 5. mars, hadde Gun erkjent til sin linjeleder i GCHQ at hun hadde lekket e-posten, og hun ble arrestert. I et BBC-intervju med Jeremy Paxman uttalte hun at hun ikke hadde tatt opp saken med interne rådgivere fordi hun «ærlig talt ikke trodde at det ville ha hatt noen praktisk virkning.»" Gun tilbrakte en natt i politiets varetekt og ble senere siktet for overtredelse av Official Secrets Act åtte måneder senere. Saken mot Gun ble frafalt etter at påtalemyndigheten valgte å ikke legge frem bevis.

Gun begynte senere å studere til en høyere grad i global etikk ved Birmingham University. I januar 2019 ble filmen Official Secrets, som fortalte om Gun's handlinger i 2003, publisert. Keira Knightley spilte rollen som Katharine Gun

Referanser
----------

1. ↑  IPA's editor. «The Katharine Gun Case». Institute for Public Accuracy. Besøkt 9. juli 2013. CS1-vedlikehold: Ekstra tekst: forfatterliste (link)
2. ↑  «Ex-GCHQ officer 'preventing war'». *BBC*. 27. november 2003. Besøkt 28. desember 2013.
3. 1 2 3  Oliver Burkeman and Richard Norton-Taylor. «The spy who wouldn't keep a secret». The Guardian. Besøkt 3. mars 2014.
4. ↑  Mitchell, Marcia; Mitchell, Thomas (2008). *The Spy Who Tried to Stop a War: Katharine Gun and the Secret Plot to Sanction the Iraq Invasion*.
5. ↑  Martin Bright. «Katharine Gun: Ten years on what happened to the woman who revealed dirty tricks on the UN Iraq war vote?». The Guardian. Besøkt 3. mars 2014.
6. ↑  Koza, Frank. «US plan to bug Security Council: the text». Besøkt 5. september 2019.
7. ↑  «Katharine Gun». *BBC News*. 26. februar 2004.

Eksterne lenker
---------------

* Whistleblowing to stop the Iraq war Arkivert 23. september 2019 hos Wayback Machine. intervju, 21. mars 2014
* The Katharine Gun case, news articles hos Wayback Machine (arkivert 1 april 2004)
* Katharine Gun interview on why she blew the whistle
* The leaked memo hos Wayback Machine (arkivert 9 februar 2004)
* Lenker til nyhetsartikler (2003-2006) om Katharine Gun

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI
 |